ddrg/super_eurlex huggingface dataset:
GA Iris Oifigiúil an Aontais Eorpaigh 2

Ceartúchán ar Rialachán (AE) Uimh. 1287/2013 ó Pharlaimint na hEorpa agus ón gComhairle an 11 Nollaig 2013 lena mbunaítear Clár um Iomaíochas na bhFiontar agus na bhfiontar beag agus meánmhéide (COSME) (2014 - 2020) agus lena n-aisghairtear Cinneadh Uimh. 1639/2006/CE

( Iris Oifigiúil an Aontais Eorpaigh L 347 Eagrán Speisialta Gaeilge an 20 Nollaig 2013 )

An teideal ar an gclár agus an teideal ar leathanach 33:

in ionad:

“Rialachán (AE) Uimh. 1287/2013 ó Pharlaimint na hEorpa agus ón gComhairle an 11 Nollaig 2013 lena mbunaítear Clár um Iomaíochas na bhFiontar agus na bhfiontar beag agus meánmhéide (COSME) (2014 - 2020) agus lena n-aisghairtear Cinneadh Uimh. 1639/2006/CE”,

léitear:

“Rialachán (AE) Uimh. 1287/2013 ó Pharlaimint na hEorpa agus ón gComhairle an 11 Nollaig 2013 lena mbunaítear Clár um Iomaíochas na bhFiontar agus um fhiontair bheaga agus mheánmhéide (COSME) (2014 - 2020) agus lena n-aisghairtear Cinneadh Uimh. 1639/2006/CE”.

Leathanach 33, aithris 4, an chéad mhír, an ceathrú abairt:

in ionad:

“Ba cheart go léireofaí le cuspóirí sonracha cláir le haghaidh iomaíochas fiontar agus FBManna na tosaíochtaí a leagtar amach san athbhreithniú sin.”,

léitear:
Ceartúchán ar Rialachán (AE) Uimh. 1310/2013 ó Pharlaimint na hEorpa agus ón gComhairle an 17 Nollaig 2013 lena leagtar síos forálacha idirthréimhseacha áirithe maidir le tacaíocht d'fhorbairt tuaithe ón gCiste Eorpach Talmhaíochta um Fhorbairt Tuaithe (CETFT) agus lena leasaítear Rialachán (AE) Uimh. 1305/2013 ó Pharlaimint na hEorpa agus ón gComhairle a mhéid a bhaineann le hacmhainní agus a ndáileadh i dtaca leis an mbliain 2014 agus lena leasaítear Rialachán (CE) Uimh. 73/2009 ón gComhairle agus Rialachán (AE) Uimh. 1307/2013, Rialachán (AE) Uimh. 1306/2013 agus Rialachán (AE) Uimh. 1308/2013 ó Pharlaimint na hEorpa agus ón gComhairle a mhéid a bhaineann lena gcur i bhfeidhm sa bhliain 2014

( Iris Oifigiúil an Aontais Eorpaigh L 347 Eagrán Speisialta Gaeilge, an 20 Nollaig 2013 )

Leathanach 865, Aithris (3) an dara habairt:

in ionad:

“Leis an bhforáil sin, ba cheart go gcumhdófaí freisin gealltanais fhadtéarma áirithe faoi bhearta comhchosúla dá bhforáiltear, i Rialachán (CEE) Uimh. 2078/92 ón gComhairle, agus i Rialachán (CE) Uimh. 1257/1999 (4) (5) i Rialachán (CEE) Uimh. 2080/92 ón gComhairle (6) agus i Rialachán (CE) Uimh. 1257/1999ón gComhairle (7) i gcás ina raibh tacaíocht á tabhairt do na bearta sin faoi Rialachán (CE) Uimh. 1698/2005 agus go mbeidh íocaíochtaí le déanamh fós in 2014.
GA Iris Oifigiúil an Aontais Eorpaigh L NaN/1

RIALACHÁN (AE) Uimh. 529/2012 Ó PHARLAIMINT NA hEORPA AGUS ÓN gCOMHAIRLE

an 13 Meitheamh 2012

lena n-aisghairtear Rialachán (CE) Uimh. 1342/2007 ón gComhairle maidir le srianta áirithe ar allmhairí táirgí áirithe cruach ó Chónaidhm na Rúise a riar

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de,

Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta,

Ag gníomhú dóibh i gcomhréir leis an ngnáthnós imeachta reachtach (1),

De bharr an méid seo a leanas:

(1) Maidir leis an gComhaontú um chomhpháirtíocht agus comhar lena mbunaítear comhpháirtíocht idir na Comhphobail Eorpacha agus a mBallstáit, de pháirt, agus Cónaidhm na Rúise, den pháirt eile (2) (“CCC”), tháinig sé i bhfeidhm an 1 Nollaig 1997.

(2) Foráiltear le hAirteagal 21(1) de CCC go bhfuiltear chun an trádáil i dtáirgí áirithe cruach a rialáil le Teideal III de CCC, cé is moite d’Airteagal 15 de, agus le forálacha comhaontaithe ar shocruithe cainníochtúla.

(3) An 26 Deireadh Fómhair 2007, thug an Comhphobal Eorpach agus Rialtas Chónaidhm na Rúise Comhaontú den sórt sin maidir le trádáil i dtáirgí áirithe cruach (3) (“an Comhaontú”) i gcrích.

(4) An 22 Deireadh Fómhair 2007, ghlac an Chomhairle Rialachán (CE) Uimh. 1342/2007 (4) chun an Comhaontú a chur chun feidhme.

(5) Sa Chomhaontú leagtar síos gurb amhlaidh, i gcás ina n-aontaíonn Cónaidhm na Rúise don Eagraíocht Dhomhanda Trádála roimh dhul in éag don Chomhaontú, go ndéanfar an Comhaontú a fhoirceannadh agus, dá thoradh sin, go ndíothófar na teorainneacha cainníochtúla amhail ó dháta an aontachais.

(6) An dáta a n-aontóidh Cónaidhm na Rúise don Eagraíocht Dhomhanda Trádála, ní bheidh gá a thuilleadh leis an Rialachán chun an Comhaontú a chur chun feidhme. Ba cheart, dá bhrí sin, Rialachán (CE) Uimh. 1342/2007 a aisghairm le héifeacht ón dáta sin,

TAR ÉIS AN RIALACHÁN SEO A GHLACADH:

Airteagal 1

Aisghairtear leis seo Rialachán (CE) Uimh. 1342/2007.

Airteagal 2

Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ar an dáta a n-aontaíonn Cónaidhm na Rúise don Eagraíocht Dhomhanda Trádála. Foilseoidh an Coimisiún fógra in Iris Oifigiúil an Aontais Eorpaigh i ndáil leis sin, lena gcuirfear an dáta sin in iúl.

Beidh an Rialachán seo ina cheangal go huile is go hiomlán agus beidh sé infheidhme go díreach i ngach Ballstát. Arna dhéanamh in Strasbourg an 13 Meitheamh 2012. Thar ceann Pharlaimint na hEorpa An tUachtarán M. SCHULZ Thar ceann na Comhairle An tUachtarán N. WAMMEN

(1) Seasamh ó Pharlaimint na hEorpa an 10 Bealtaine 2012 (nár foilsíodh fós san Iris Oifigiúil) agus cinneadh ón gComhairle an 30 Bealtaine 2012.

(2) IO L 327, 28.11.1997, lch. 3.

(3) IO L 300, 17.11.2007, lch. 52.

(4) IO L 300, 17.11.2007, lch. 1.
2.

cuirtear an méid seo a leanas in ionad Airteagal 103o: “Airteagal 103o An scéim íocaíochta aonair agus an tacaíocht do shaothraithe fíniúnacha 1. Féadfaidh Ballstáit a chinneadh, faoin 1 Nollaig 2012, tacaíocht a sholáthar do lucht saothraithe fíniúnacha le haghaidh 2014 trí theidlíochtaí íocaíochta a leithdháileadh de réir bhrí Chaibidil 1 de Theideal III de Rialachán (CE) Uimh. 73/2009. Más mó an méid tacaíochta dá dtagraítear sa chéad fhomhír ná an méid a soláthraíodh don bhliain 2013, úsáidfidh an Ballstát lena mbaineann an fuílleach chun teidlíochtaí íocaíochta de réir bhrí Chaibidil 1 de Theideal III de Rialachán (CE) Uimh. 73/2009 a leithdháileadh ar shaothraithe fíniúnacha i gcomhréir le pointe C d’Iarscríbhinn IX a ghabhann leis an Rialachán sin. 2. Aon Bhallstáit a bhfuil sé ar intinn acu tacaíocht dá dtagraítear i mír 1 a sholáthar, déanfaidh siad foráil do thacaíocht den chineál sin ina gcláir thacaíochta i gcomhréir le hAirteagal 103k(3). 3. Maidir leis an tacaíocht le haghaidh 2014 dá dtagraítear i mír 1: (a) fanfaidh sí sa scéim íocaíochta aonair agus ní bheidh sí ar fáil a thuilleadh faoi Airteagal 103k(3), i gcás na mbeart atá liostaithe in Airteagal 103p go hAirteagal 103y; (b) déanfaidh sí méid na gcistí atá ar fáil do bhearta atá liostaithe in Airteagal 103p go hAirteagal 103y sna cláir thacaíochta a laghdú go comhréireach.”.
(6)

Le Rialachán (CE) Uimh. 389/2006 ón gComhairle an 27 Feabhra 2006 lena mbunaítear ionstraim tacaíochta airgeadais chun forbairt eacnamaíoch phobal Turcach na Cipire a spreagadh (3), ainmnítear an coiste dá bhforáiltear i Rialachán (CEE) Uimh. 3906/89 ón gComhairle an 18 Nollaig 1989 maidir le cabhair eacnamaíoch do thíortha áirithe Lár agus Oirthear na hEorpa (4) (an "coiste Phare") chun cúnamh a thabhairt don Choimisiún i mbainistiú an chúnaimh a thugtar do phobal Turcach na Cipire. I gcomhréir le hAirteagal 25 de Rialachán (CE) Uimh. 1085/2006, aisghaireadh Rialachán (CEE) Uimh. 3906/89; leanann sé d'fheidhm a bheith aige, áfach, maidir le gníomhartha dlí agus le gealltanais, ar gníomhartha agus gealltanais iad lena gcuirtear buiséid na mblianta roimh 2007 chun feidhme. Ós rud é go leanann Rialachán (CE) Uimh. 389/2006 de bheith ar an ngníomh bunúsach le haghaidh tacaíochta airgeadais do phobal Turcach na Cipire tar éis na mblianta buiséid sin, ba cheart leanúint le coiste Phare chun na críche sin.
(2)

Tá suíomh geografach eisceachtúil ag gabháil le oblast Kaliningrad: ceantar réasúnta beag é atá mórthimpeallaithe ag dhá Bhallstát agus is é an t-aon iamhchríoch san Aontas Eorpach é; de bharr chruth an réigiúin agus dháileadh an daonra, dhéanfaí an iamhchríoch a dheighilt go mínádúrtha dá gcuirfí na rialacha caighdeánacha maidir leis an sainmhíniú ar an limistéar teorann i bhfeidhm, agus chiallódh deighilt den sórt sin go ndéanfaí trácht teorann áitiúil a éascú do chuid de na háitritheoirí ach go gceilfí an t-éascú sin ar thromlach na n-áitritheoirí, áitritheoirí chathair Kaliningrad ina measc. I bhfianaise a aonchineálaí is atá oblast Kaliningrad, agus chun trádáil, idirmhalartú sóisialta agus cultúrtha agus comhar réigiúnach a fheabhsú, ba cheart eisceacht shonrach a dhéanamh ó Rialachán (CE) Uimh. 1931/2006 ionas go measfaí oblast Kaliningrad ina iomláine mar limistéar teorann.
(11)

Is gá measúnú a dhéanamh ar éifeachtacht agus ar shásraí oibríochtúla Rialachán (CE) Uimh. 2006/2004 agus dianscrúdú a dhéanamh i dtaobh an bhféadfaí dlíthe breise lena gcosnaítear leasanna tomhaltóirí a áireamh san Iarscríbhinn, d'fhonn go bhféadfaí an Rialachán sin a athbhreithniú ar athbhreithniú é a bheadh dírithe ar mhodhanna feabhsaithe a sholáthar d'údaráis phoiblí forfheidhmiúcháin chun sáruithe atá díobhálach do chomhleasanna tomhaltóirí i staideanna trasteorann a bhrath agus a imscrúdú agus chun a chur faoi deara go scoirfear de sháruithe den sórt sin nó go dtoirmiscfear iad. Chuige sin, ba cheart don Choimisiún tuarascáil a chur faoi bhráid Pharlaimint na hEorpa agus na Comhairle a luaithe is féidir, agus, in aon chás, tráth nach déanaí ná deireadh na bliana 2014, agus, más iomchuí, togra reachtach a chur in éineacht leis an tuarascáil sin,
cuirtear na hAirteagail seo a leanas isteach:

‘Airteagal 10a

An tarmligean a fheidhmiú

1. Maidir leis an gcumhacht chun gníomhartha tarmligthe a ghlacadh dá dtagraítear in Airteagal 3(4), in Airteagal 4(1) agus sa tríú mír d’Airteagal 5, tabharfar don Choimisiún í go ceann tréimhse chúig bliana ón 29 Nollaig 2010 Déanfaidh an Coimisiún tuarascáil maidir leis an gcumhacht tarmligthe a tharraingt suas sé mhí ar a dhéanaí roimh dheireadh na tréimhse cúig bliana. Déanfar tarmligean na cumhachta a fhadú go huathoibríoch go ceann tréimhsí comhfhaid, mura rud é go ndéanfaidh Parlaimint na hEorpa nó an Chomhairle é a chúlghairm i gcomhréir le hAirteagal 10b.

2. A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith ag an am céanna.

3. Is faoi réir na gcoinníollacha atá leagtha síos in Airteagal 10b agus 10c a thugtar an chumhacht don Choimisiún chun gníomhartha tarmligthe a ghlacadh.

Airteagal 10b

An tarmligean a chúlghairm

1. Féadfaidh Parlaimint na hEorpa nó an Chomhairle an chumhacht dá dtagraítear in Airteagal 3(4), in Airteagal 4(1) agus sa tríú mír d’Airteagal 5 a chúlghairm aon tráth.

2. Féachfaidh an institiúid a bheidh tar éis tús a chur le nós imeachta inmheánach chun a chinneadh an ndéanfar tarmligean cumhachta a chúlghairm le fógra ina leith sin a thabhairt don institiúid eile agus don Choimisiún laistigh de thréimhse ama réasúnach sula ndéantar an cinneadh críochnaitheach agus luafaidh sí an chumhacht tarmligthe a d’fhéadfadh a bheith faoi réir cúlghairme agus na cúiseanna a d’fhéadfadh a bheith leis an gcúlghairm.

3. Maidir leis an gcinneadh chun cúlghairm a dhéanamh, cuirfidh sé deireadh le tarmligean na cumhachta a shonrófar sa chinneadh sin. Gabhfaidh éifeacht leis láithreach nó ar dháta níos déanaí a shonrófar ann. Ní dhéanfaidh sé difear do bhailíocht na ngníomhartha tarmligthe atá i bhfeidhm cheana féin. Foilseofar in Iris Oifigiúil an Aontais Eorpaigh é.

Airteagal 10c

Agóidí in aghaidh gníomhartha tarmligthe

1. Féadfaidh Parlaimint na hEorpa nó an Chomhairle agóid a dhéanamh in aghaidh gnímh tharmligthe laistigh de thréimhse dhá mhí ó dháta an fhógra.

Ar thionscnamh Pharlaimint na hEorpa nó na Comhairle, déanfar an tréimhse sin a fhadú dhá mhí.

2. Mas rud é, nuair a rachaidh an tréimhse dá dtagraítear i mír 1 in éag, nach mbeidh agóid déanta ag Parlaimint na hEorpa ná ag an gComhairle in aghaidh an ghnímh tharmligthe, foilseofar in Iris Oifigiúil an Aontais Eorpaigh é agus tiocfaidh sé i bhfeidhm an dáta a bheidh luaite ann.

Féadfar an gníomh tarmligthe a fhoilsiú in Iris Oifigiúil an Aontais Eorpaigh agus féadfaidh sé teacht i bhfeidhm roimh dhul in éag na tréimhse sin más rud é go mbeidh Parlaimint na hEorpa agus an Chomhairle araon tar éis an Coimisiún a chur ar an eolas nach bhfuil sé beartaithe acu agóid a dhéanamh.

3. Más rud é go ndéanfaidh Parlaimint na hEorpa nó an Chomhairle agóid in aghaidh an ghnímh tharmligthe laistigh den tréimhse dá dtagraítear i mír 1, ní thiocfaidh sé i bhfeidhm. Luafaidh an institiúid a dhéanfaidh an agóid na cúiseanna le hagóid a dhéanamh in aghaidh an ghnímh tharmligthe.’;
5.

Cuirtear an méid seo a leanas in ionad Airteagal 20(2): ‘2. Nuair is gá sin, chun a áirithiú go gcuirfear an tAirteagal seo i bhfeidhm go comhionann, glacfar rialacha cur chun feidhme i gcomhréir leis an nós imeachta rialúcháin dá dtagraítear in Airteagal 24(2). Déanfar an modh chun a dhaingniú gurb ann do BSE in ainmhithe de chineál caorach agus de chineál gabhair a ghlacadh i gcomhréir leis an nós imeachta rialúcháin lena ngabhann grinnscrúdú agus dá dtagraítear in Airteagal 24(3).’;
(5)

Chuige sin agus de bhun Airteagal 23 de Rialachán (CE) Uimh. 998/2003, ceanglaíodh ar an gCoimisiún tuarascáil a chur faoi bhráid Pharlaimint na hEorpa agus faoi bhráid na Comhairle, roimh an 1 Feabhra 2007, maidir leis an ngá atá leis an tástáil shéireolaíoch a choinneáil, mar aon le tograí iomchuí chun an córas a chinneadh a chuirfear i bhfeidhm tar éis na gcóras idirthréimhseach dá bhforáiltear in Airteagal 6, in Airteagal 8 agus in Airteagal 16 den Rialachán sin. Ba cheart go mbeadh an tuarascáil sin bunaithe ar an taithí a fuarthas go dtí seo agus ar mheastóireacht priacail, a bhunófar ar thuairim eolaíoch ón Údarás Eorpach um Shábháilteacht Bia (UESB).
(f)

go bhfuil ceart rochtana acu ar shonraí a bhaineann leo, agus go bhfuil sé de cheart acu a iarraidh go gceartófaí aon sonraí míchruinne a bhaineann leo, nó go scriosfaí aon sonraí a bhaineann leo a próiseáladh go neamhdhleathach, lena n-áirítear an ceart faisnéis a fháil faoi nósanna imeachta chun na cearta sin a fheidhmiú agus faoi shonraí teagmhála na nÚdarás Maoirseachta Náisiúnta dá dtagraítear in Airteagal 41(1), a éistfidh éilimh a bhaineann le cosaint sonraí pearsanta.